Apa faktor-faktor ekonomi yang mungkin mempengaruhi kadar Forex?
Kadar Forex adalah terkesan oleh pelbagai faktor-faktor politik dan ekonomi yang berkaitan dengan perbezaan dalam nilai suatu matawang atau kawasan ekonomi berbanding dengan matawang satu negara yang lain, seperti dolar AS (USD) berbanding China Yuan Lepas Pantai (CNH) – yang merupakan matawang bagi dua ekonomi terbesar dalam dunia. 
 
 


Antara faktor-faktor yang mungkin mempengaruhi kadar Forex adalah terma perdagangan, hubungan politik dan keseluruhan prestasi ekonomi di antara dua negara atau kawasan ekonomi. Ini juga termasuk kestabilan ekonomi (sebagai contoh, kadar pertumbuhan GDP), kadar faedah dan inflasi, pengeluaran barangan dan perkhidmatan, dan imbangan pembayaran mereka. 
 

 
Bagi mengetahui dengan lebih lanjut, gunakan Kalendar Ekonomi kami untuk mencari data dalam masa nyata mengenai pelbagai acara dan terbitan yang mempengaruhi pasaran Forex.
id
Apa itu Forex dan bagaimana perdagangan Forex berfungsi?
Perdagangan Forex (juga dikenali secara umum sebagai perdagangan Pertukaran Asing, matawang atau FX) adalah pasaran global bagi berdagang matawang suatu negara dalam pertukaran dengan matawang satu negara yang lain. Ia merupakan tulang belakang bagi perdagangan dan pelaburan antarabangsa: import dan eksport barangan dan perkhidmatan; transaksi kewangan oleh kerajaan, institusi ekonomi atau individu; perlancongan dan perjalanan global - semua ini memerlukan penggunaan modal dalam bentuk pertukaran satu matawang dengan suatu amaun tertentu dalam matawang yang lain.




Apabila berdagang CFD Forex, pada dasarnya, anda sedang membuat spekulasi mengenai perubahan harga dalam kadar pertukaran mereka. Sebagai contoh, dalam pasangan EUR/USD, nilai satu Euro (EUR) adalah ditentukan berbanding dengan dolar AS (USD), dan dalam pasangan GBP/JPY, nilai satu paun sterling British (GBP) adalah disebut berbanding yen Jepun (JPY). 



Jika anda menjangka kadar pertukaran akan naik, anda boleh membuka satu kedudukan ‘Beli’. Sebaliknya, jika anda menjangka kadar pertukaran akan jatuh, anda boleh membuka satu kedudukan ‘Jual’.



Untuk melihat senarai penuh pasangan matawang yang ditawarkan oleh Plus500, klik di sini.
ms
Apa risiko-risiko yang terlibat dalam perdagangan Forex?
Sebelum membuka satu kedudukan, anda patut sedar bahawa perdagangan Pertukaran Asing mempunyai beberapa jenis risiko. Ia termasuk: 

 


Risiko berkaitan dengan leveraj – dalam keadaan pasaran yang meruap, perdagangan yang berleveraj mungkin menghasilkan kerugian yang lebih besar (begitu juga dengan keuntungan modal yang lebih besar).

Risiko berkaitan dengan negara pengeluar – kestabilan politik dan ekonomi sesebuah negara mempengaruhi kekuatan matawangnya. Secara umumnya, matawang dari ekonomi-ekonomi utama mempunyai kecairan yang lebih tinggi dan kemeruapan yang lebih rendah berbanding dengan matawang daripada negara-negara membangun.

Risiko berkaitan dengan kadar faedah – polisi kadar faedah sesebuah negara mempunyai kesan yang besar ke atas kadar pertukarannya. Pada kebiasaannya, apabila sesebuah negara menaikkan atau menurunkan kadar faedah, ia akan menyebabkan matawangnya naik atau jatuh.



Kami menawarkan alatan pengurusan risiko yang boleh membantu anda meminimumkan risiko perdagangan anda. 



Jika anda telah bersedia untuk mula berdagang Forex bersama Plus500, klik di sini.
id
Bagaimana berdagang Forex berbeza daripada berdagang pasaran saham?
4 perbezaan utama di antara perdagangan Forex dengan saham adalah:  

 Volum perdagangan – pasaran Forex mempunyai volum perdagangan yang lebih tinggi berbanding pasaran saham. 

Kepelbagaian instrumen – terdapat ribuan saham untuk dipilih, berbanding dengan beberapa dozen pasangan matawang. 

Kemeruapan pasaran – harga saham boleh naik turun secara liar dari hari ke hari, dan pada umumnya, naik turun harga saham adalah lebih hebat daripada pasaran Forex. 

Nisbah Leveraj – leveraj yang boleh didapati bagi CFD Forex dalam platform Plus500 adalah 1:300, manakala leveraj bagi CFD saham adalah 1:20. 
 

 

Sila maklum bahawa semasa berdagang CFD Forex atau saham, anda tidak memiliki instrumen asas, sebaliknya berdagang atas jangkaan perubahan harga mereka.
id